Bya Luke Kagiri
Minisita omubeezi ow’eby-atekinologiya, Nyombi Thembo akunze abazadde okuwa abaana baabwe amagezi okusoma amasomo ag’ebyemikono, kibasobozese okwanguyirwa okwetandikirawo emirimu.
Minisita yawadde abayizi amagezi okwettanira amasomo ga tekinologiya kuba gasobola okubanguyiza buli mulimu.
Bino yabyogeredde ku mukolo gw’okukwasa abayizi 50 abaakuguse mu byemikono, tekinologiya n’ebyokwewunda, satifikeeti ku ssomero lya Mityana School of Cosmetology, e Bamunaanika, okumpi n’ekibuga Mityana.
Yagambye nti abakozi balina okulowooza ku ky’okufuna obukugu mu bye bakola, nga balina okudda mu matendekero bafune amabaluwa, kibasobozese okuweereza obulungi n’okufunamu ennyo.
Omukulu w’essomero, Jackson Ssentubiro yasiimye abazadde abaweeredde abaana baabwe, n’abagumya nti abayizi bafunye buli kyetaagisa okutandika obulamu n’okweyimirizaawo.
tso_Latn lug_Latn lug_Latn lug_Latn lug_Latn lug_Latn